C 140/68
LT
Europos Sąjungos oficialusis leidinys
2023 4 21
4.5.
EESRK pažymi, kad planuojamoms investicijoms, kuriomis siekiama spręsti vandenynų valdymo problemas, trūksta užmojo.
Kovai su taršos šaltiniais, klimato kaitos švelninimo priemonėms ir veiklos jūroje valdymui visuose sektoriuose reikia tinkamų finansinių pastangų, struktūrinių veiksmų ir pilietinės visuomenės dalyvavimo.
EESRK teigiamai vertina pastangas mažinti išmetamą ŠESD kiekį ir skatinti geriausius rezultatus bei inovacijas (25).
Tai gali padėti siekti tikslo mažinti jūrų transporto sektoriaus priklausomybę nuo iškastinio kuro ir įsteigti Vandenynų fondą jūrų problemoms spręsti.
EESRK taip pat ragina išplėsti anglies dioksido korekcinį mechanizmą, kad jis apimtų aplinkos ir socialinius aspektus. 4.6.
Atokiausi regionai dėl savo geografinių ypatumų gali atlikti esminį vaidmenį išnaudojant visas vandenynų, jūrų ir jūrų išteklių teikiamas galimybes, o tam turi būti teikiama pirmenybė, nes šie regionai turi didelį potencialą stiprinti ekonomiką, kurti itin kokybiškas darbo vietas ir užtikrinti žmonių gerovę (26).
Dėl visų šių priežasčių EESRK mano, kad reikėtų sustiprinti ypatingą atokiausių regionų vaidmenį vandenynų valdymo srityje, būtent: a) įgyvendinant misiją „Atkurkime mūsų vandenynus ir vandenis iki 2030 m.“; b) renkant ir stebint žvejybos duomenis; c) kovojant su neteisėta ir beatodairiška žvejyba ir remiant tausią žvejybą; d) keičiantis žiniomis apie jūrinių teritorijų planavimą (27). 4.7.
Žinios apie vandenynus padeda informuoti apie jūrų problemas ir gali prisidėti prie sprendimų propagavimo.
Žiniasklaida ir politikai daug dėmesio skiria plastikui, tačiau tai nėra vienintelė su jūromis ir vandenynais susijusi problema.
Dažnai neatsižvelgiama į sąsają tarp problemų, susijusių su jūromis, ir žemės naudojimo bei vartotojų elgsenos.
EESRK ragina užtikrinti išsamesnę ir skaidresnę komunikaciją vandenynų klausimais, taip pat susieti teisės aktus ir intervencines priemones jūroje ir sausumoje.
Tikimasi, kad taip bus sudarytos sąlygos pramonės gamybos pertvarkai, naujų technologijų ir darbo vietų, labiau orientuotų į aplinkos tvarumą, kūrimui. 4.8.
Dabartinis karas Ukrainoje pakeitė politinį scenarijų ir sutelkė dėmesį į netikėtas ekstremaliąsias situacijas (susijusias su energijos tiekimu, infliacija).
Netikėtai iškilusiems iššūkiams (pavyzdžiui, dujotiekių „Nord Stream“ saugumas ir Juodojoje jūroje paskandinti šaudmenys, taip pat geopolitinė strateginė Arkties regiono svarba) reikia papildomų pastangų, kad būtų imamasi tinkamų bendrų intervencinių veiksmų.
Nepaisant to, kad karas taip pat paveikė Vakarų Balkanų maršrutu atvykstančių migrantų skaičių, vis dar jaučiamas didelis spaudimas Viduržemio jūros kirtimo maršrutuose, o tai stipriai veikia kai kurių ES šalių priėmimo pajėgumus ir žmonėms kyla nelaimingų atsitikimų rizika.
EESRK ragina ES dėti daugiau pastangų finansuoti iniciatyvas, kuriomis siekiama remti saugą jūroje, nes numatoma, kad dėl klimato ir ekonominio spaudimo ši padėtis taps dar sudėtingesnė.
Briuselis, 2023 m. sausio 24 d. Europos ekonomikos ir socialinių reikalų komiteto pirmininkė Christa SCHWENG
(25)
(26) (27)
Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos direktyvos, kuria iš dalies keičiama Direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje, Sprendimas (ES) 2015/1814 dėl Sąjungos šiltnamio efektą sukeliančių dujų apyvartinių taršos leidimų prekybos sistemos rinkos stabilumo rezervo sukūrimo ir veikimo ir Reglamentas (ES) 2015/757 (COM(2021) 551 final – 2021/0211 (COD)) ir dėl Pasiūlymo dėl Europos Parlamento ir Tarybos sprendimo, kuriuo dėl apyvartinių taršos leidimų, perkeltinų į Sąjungos apyvartinių taršos leidimų prekybos sistemos rinkos stabilumo rezervą iki 2030 m., skaičiaus iš dalies keičiamas Sprendimas (ES) 2015/1814 (COM(2021) 571 final – 2021/0202 (COD)) (OL C 152, 2022 4 6, p. 175); Europos regionų komiteto nuomonė „Užtikrinti, kad ATLPS ir PADKM būtų naudingi ES miestams ir regionams“ (OL C 301, 2022 8 5, p. 116); Europos Parlamento „ES apyvartinių taršos leidimų prekybos sistemos peržiūra“, priimta 2022 m. birželio 22 d.
Europos ekonomikos ir socialinių reikalų komiteto nuomonė dėl Atokiausių regionų naudos Sąjungai (tiriamoji nuomonė) (OL C 194, 2022 5 12, p. 44).
COM(2022) 198 final.